96. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 794 της 16/29 Οκτ. 1976 (ΦΕΚ Α΄ 285) Περί κατανομής μιας θέσεως Πρεσβευτού Συμβούλου, επί βαθμώ Πληρεξουσίου Υπουργού Β΄τάξεως, παρά τη Πρεσβεία Λονδίνου και μεταφοράς της εν αυτή δευτέρας θέσεως Συμβούλου Πρεσβείας Α΄ ή Β΄ τάξεως εις την Κεντρικήν Υπηρεσίαν του Υπουργείου Εξωτερικών. Έχοντες υπ’ όψει: 1.Τα άρθρ. 17, 105, παρ. 4, 154 και 155 του Νόμ. 419/1976, «περί Οργανισμού του Υπουργείου Εξωτερικών». 2.Την υπ’ αριθ. 762/1976 γνωμοδότησιν του Συμβουλίου της Επικρατείας, προτάσει του Ημετέρου επί των Εξωτερικών Υπουργού, απεφασίσαμεν και διατάσσομεν: Άρθρον μόνον.-Εκ των υφισταμένων θέσεων επί πρεσβευτικώ βαθμώ παρά τη Κεντρική Υπηρεσία του Υπουργείου Εξωτερικών, κατανέμεται μία θέσις Πρεσβευτού Συμβούλου, επί βαθμώ Πληρεξουσίου Υπουργού Β΄ τάξεως, παρά τη Πρεσβεία Λονδίνου, της εν αυτή δευτέρας θέσεως Συμβούλου Πρεσβείας Α΄ ή Β΄ τάξεως μεταφερομένης εις την Κεντρικήν Υπηρεσίαν. 